
***AD/1 VERIFIKACIJA ZAPISNIKA 15. SJEDNICE OPĆINSKOG VIJEĆA***



**\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_

**Z A P I S N I K**

**15. sjednice Općinskog vijeća Općine Luka, održane dana 21. rujna 2023. godine u**

**prostoru stare zgrade osnovne škole u Luki, Trg svetog Roka 3**

**Prisutni članovi Općinskog vijeća:**

1. Krešimir Tuđman, 4. Dubravko Mudrinić,

2. Nikolina Halambek, 5. Štefica Kos,

3. Mladen Božić, 6. Željko Kostanjčar.

**Odsutni članovi Općinskog vijeća:**

1. Tomislav Ferenčak, 2. Zlatko Posavec, 3. Natalija Ptujec.

**Ostali prisutni:**

1. Darko Kralj – općinski načelnik Općine Luka,

2. Nenad Špoljarić – komunalni djelatnik.

**Zapisničarka:** Marija Kanceljak

Sjednica počinje u 19,30 sati.

Predsjednik Općinskog vijeća Krešimir Tuđman pozdravlja prisutne i otvara petnaestu sjednicu Općinskog vijeća, utvrđuje da sjednici prisustvuje šest od devet vijećnika Općinskog vijeća te da postoji kvorum.

Nadalje, predlaže i čita sljedeći dnevni red te isti daje na glasanje:

1. *Aktualni sat,*
2. *Verifikacija zapisnika 14. sjednice Općinskog vijeća,*
3. *Donošenje Odluke o imenovanju Povjerenstva za stipendije,*
4. *Donošenje Zaključka o vrsti, broju i visini stipendija za šk./ak. god. 2023./2024.,*
5. *Razno.*

Rezultati glasovanja: 6 (šest) glasova ZA.

***Odluka:*** *Sukladno rezultatima glasovanja dnevni red se jednoglasno prihvaća.*

***AD/O Aktualni sat***

Načelnik Darko Kralj pozdravlja prisutne i predstavlja novog komunalnog djelatnika Jedinstvenog upravnog odjela gospodina Nenada Špoljarića.

Načelnik Darko Kralj kaže da je ljeto bilo radno, da su završene sve planirane aktivnosti vezane na iskorištenje sredstava Fonda solidarnosti. Načelnik kaže da je s predsjednikom Općinskog vijeća bio na sastanku sa Županijske uprave za ceste Zagrebačke županije, Grada Zaprešića i okolnih općine, na kojem je iznijet podatak da je u Općinu Luka došlo oko 2.800.000,00 eura vrijednosti radova za ceste i mostove. Predsjednik Općinskog vijeća Krešimir Tuđman kaže da most u Žejincima nije ušao u ovaj program, jer bi morao mijenjati gabarite, zbog čega bi trebala građevinska dozvola. Vijećnik Mladen Božić kaže da bi trebalo popraviti udubljenja uz ležeće policajce.

Načelnik kaže da su završene radovi još jedne staze na groblju u Žejincima i da se dalje planira urediti prostor oko staze. Načelnik još kaže da se prodaje zemljište nasuprot mrtvačnice u Žejincima te da postoji ideja da se isto otkupi kako bi se izgradilo parkiralište. Načelnik obavještava vijećnike o radovima još jedne staze na groblju u Krajskoj Vesi, a vezano za izgradnju parkirališta, kaže kako su radovi podijeljeni u dvije faze i to prvu u kojoj su napravljeni zemljani i pripremni radovi, nakon čega je bilo potrebno stati radi tamošnjeg terena kako bi se zemlja slegnula, i na drugu u kojoj će uslijediti postava rubnjaka te asfaltiranje.

Načelnik kaže da su ravnatelj Županijske uprave za ceste Zagrebačke županije, njegov zamjenik i glavni inženjer obišli cestu Lazi I. u Gospodarskoj zoni Općine Luka koja je preuzeta u njihovu nadležnost.

Načelnik obavještava vijećnike o natječaju za radno mjesto referenta/ice za financije i računovodstvo u Jedinstvenom upravnom odjelu općine, koji je bio raspisan 21. srpnja 2023. godine, kaže da se na isti prijavilo šestero kandidatkinja, od kojih su dvije zadovoljavale formalne uvjete natječaja, te su stoga pozvane na testiranje i intervju. Načelnik kaže da je natječaj provodilo povjerenstvo te da je na testiranje i intervju došla samo jedna kandidatkinja, dok se druga uopće nije javila, čime se smatra da je odustala od svoje prijave, tako da je, u konačnici donijeta odluka o poništenju natječaja. Načelnik objašnjava da je sukladno sistematizaciji radnih mjesta, za radno mjesto referenta/ice za računovodstvo i financije kao uvjet propisana završena srednja stručna sprema, pa su stoga kandidati, da bi zadovoljili formalne uvjete natječaja i bili pozvani na testiranje i intervju, u prijavi trebali priložiti svjedodžbu o završenoj srednjoj školi ekonomskog smjera.

Načelnik još kaže da je i ove godine obilježen Dan pobjede i domovinske zahvalnosti te Dan hrvatskih branitelja, kao i da je održana manifestacija Posvetilo, za što se može najviše zahvaliti predsjedniku Općinskog vijeća, da je jednim dijelom manifestaciju financirala općina, jednim dijelom sponzori te organizator.

Načelnik informira vijećnike o sastanku Grada Zaprešića i okolnih općina vezano na turistički razvoj i ponudu, na kojem se razgovaralo o udruživanju zajedničkim projektima, s obzirom na trenutno slabiji razvoj turizma.

***AD/1 Verifikacija zapisnika 14. sjednice Općinskog vijeća Općine Luka***

Na zapisnik nema primjedbi, pa predsjednik Općinskog vijeća isti daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se, sukladno rezultatima glasovanja verificira zapisnik 14. sjednice Općinskog vijeća Općine Luka.*

***AD/2 Donošenje Odluke o imenovanju Povjerenstva za stipendije***

Predsjednik Općinskog vijeća kaže da je novim Pravilnikom o stipendijama određeno da povjerenstvo čine tri člana umjesto dosadašnjih pet, pa je stoga prijedlog načelnika da se u isto imenuju: Damir Šipek – za predsjednika, Ana Capar – za članicu i Marija Kanceljak – za članicu.

Drugih prijedloga nema, pa predsjednik Općinskog vijeća isti daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o imenovanju Povjerenstva za stipendije.*

***AD/3 Donošenje Zaključka o vrsti, broju i visini stipendija za šk./ak. god. 2023./2024.***

Načelnik Darko Kralj predlaže da se šk./ak. godini 2023./2024. dodijeli četrnaest učeničkih stipendija i dvanaest studentskih stipendija, što je po jedna stipendija više u odnosu na prošlu školsku/akademsku godinu, te predlaže da učenička stipendija iznosi 80,00 eura mjesečno, a studentska stipendija 100,00 eura mjesečno.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da će se sukladno rezultatima glasovanja, usvaja Zaključak o vrsti, broju i visini stipendija za šk./ak. godinu 2023./2024. na način da će se dodijeliti 14 učeničkih stipendija i 12 studentskih stipendija, te da učenička stipendija iznosi 80,00 eura mjesečno, a studentska stipendija 100,00 eura mjesečno.*

***AD/4 Razno***

Vijećnik Dubravko Mudrinić moli da se popravi e-punionica. Načelnik Darko Kralj odgovara da je već naručio da se punionica poravna i da se dokupi struja.

Načelnik kaže da je održao sastanak s predstavnicima Udruge umirovljenika koja organizira manifestaciju kojom će obilježiti međunarodni Dana starijih osoba 15. listopada ove godine, u čemu će općina također pomoći.

Vijećnik Mladen Božić kaže da je svaki dan u prostoru udruge, koji uređuje, da su problem bili stari prozori koji su prokišnjavali uslijed čega je nastao problem s vlagom u prostoru zbog čega je oštećen parket, da bi trebalo sanirati krov. Predsjednik Općinskog vijeća kaže da je već dogovorena sanacija krova. Vijećnik Mladen Božić ističe još i problem grijanja, odnosno da bi bilo dobro ugraditi određene ventile, kako se u sezoni grijanje ne bi grijala cijela zgrada ili kat, već samo prostorije udruge. Načelnik odgovara da je grijanje već dogovoreno s gospodinom Halambekom.

Vijećnica Štefica Kos moli da se dodijeli prostor i Udruzi umirovljenika.

Predsjednik Općinskog vijeća zatvara sjednicu.

Sjednica završava u 20,55 sati.

KLASA:021-01/23-10/15

URBROJ:238/39-01-23-2

Luka, 21. 09. 2023**.**

ZAPISNIČARKA: OPĆINA LUKA

Marija Kanceljak OPĆINSKO VIJEĆE

PREDSJEDNIK:

Krešimir Tuđman, struč.spec.ing.aedif.